
                REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/26-02/
Ur.br: 2196-8-01/02-26-01
Bogdanovci, 23. veljača 2026. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Jelena Vinaj predlaže ovaj:

Z A P I S N I K

sa 8. sjednice općinskog vijeća koja je održana 23.02.2026. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Jelena Vinaj, Ahnetka Ivan, Marijan Marić, Slaven Morhan, Miroslav Kisilj, Anđelka Vojtkiv, Zvonko Kostelnik, Dalibor Katić, Anamarija Savić Bajac

ODSUTNI VIJEĆNICI: Petar Božić, Mario Pavlović, Nevena Paljušaj

NAZOČNE SLUŽBENE OSOBE:
Marko Barun, Jaroslav Međeši, Darko Ruskaj

GOSTI:  -

Predloženi DNEVNI RED:

1. Usvajanje zapisnika s protekle sjednice općinskog vijeća Općine Bogdanovci
2. Prijedlog Odluke o usvajanju godišnjeg izvješća o provedbi Provedbenog Programa za 2025. godine
3. Prijedlog Odluke o usvajanju polugodišnjeg izvješća o radu općinskog načelnika za razdoblje 1.7.2025. – 31.12.2025.
4. Prijedlog Odluke o usvajanju izvješća o radu Vlastitog pogona Općine Bogdanovci u 2025. godini
5. Prijedlog Odluke o usvajanju Izvješće o radu davatelja javne usluge Komunalac Vukovar d.o.o.
6. Prijedlog Odluke o odobrenju prolongata okvirnog kredita Općine Bogdanovci
7. Prijedlog Odluke o provođenju mjere sufinanciranja komunalnih priključaka i fotonaponskih elektrana samcima i obiteljima s područja Općine Bogdanovci
8. Prijedlog Odluke o mjerama zaštite od požara za vrijeme žetve i vršidbe
9. Prijedlog Odluke o praćenju izvršenja Plana zaštite od požara za područje Općine Bogdanovci 
10. Prijedlog Odluke o uvjetima i načinu spaljivanja suhe trave, korova, raslinja i biljnih otpadaka
11. Prijedlog Odluke o usvajanju Izvješća o izvršenju Plana djelovanja u području prirodnih nepogoda za 2025. godinu
12. Različito
Predsjednica vijeća daje dnevni red na glasanje, te je isti usvojen JEDNOGLASNO.


Točka 1.
Predsjednica općinskog vijeća daje zapisnik sa 7. sjednice Općinskog vijeća na raspravu, kako nije bilo rasprave, predsjednica vijeća daje zapisnik na glasanje, te je isti usvojen JEDNOGLASNO.


Točka 2.
Gospodin Marko Barun pozdravio je nazočne te navodi kako Izvješće o provedbi Provedbenog Programa za 2025. godine iznosi svake godine te da se ono odnosi na sve što se radilo u 2025. godini, da se izravno naslanja na proračunske stavke i da se ono nadovezuje na slijedeću točku Polugodišnje izvješće o radu općinskog načelnika za razdoblje 1.7.2025. – 31.12.2025. Nakon izlaganja, predsjednica vijeća daje ovu točku  na raspravu. S obzirom da nije bilo rasprave, ova točka daje se na glasanje. Odluka o usvajanju godišnjeg izvješća o provedbi Provedbenog Programa za 2025. godinu usvojena sa 7 glasova ZA, 1 glas PROTIV, te 1 SUZDRŽANIM. 

Točka 3.
Gospodin Marko Barun navodi da je u svom Polugodišnjem izvješću o radu općinskog načelnika za razdoblje 1.7.2025. – 31.12.2025., sukladno zakonu, navodi kako je rad u zadnjih 6 mjeseci 2025. godine bio najintenzivniji što se tiče realizacije svih planiranih projekata u Proračunu. Navodi kako je promijenio formu izvješća da bi bila preglednija za vijećnike i širu javnost. U izvješću su navedeni financijski podaci, projekti, odluke koje su donesene na općinskom vijeću i sam rad općinskog načelnika. Nakon izlaganja, predsjednica vijeća daje ovu točku  na raspravu. S obzirom da nije bilo rasprave, ova točka daje se na glasanje. Odluka o usvajanju godišnjeg izvješća o provedbi Provedbenog Programa za 2025. godinu usvojena sa 7 glasova ZA, 1 glas PROTIV, te 1 SUZDRŽANIM. 

Točka 4.
Gospodin Darko Ruskaj pozdravlja nazočne te navodi kako je Izvješćem o radu Vlastitog pogona Općine Bogdanovci u 2025. godini obuhvaćen rad na održavanju i čišćenju javnih i zelenih površina, groblja, održavanje nerazvrstanih cesta te uređenja centara naselja prema smjernicama Programa održavanja komunalne infrastrukture na području Općine Bogdanovci u 2025. godini. Sredstva za rad Vlastitog pogona izvršena su u Proračunu Općine Bogdanovci za 2025. godinu u iznosu od 68.120,99 EUR. U Vlastitom pogonu u 2025. godini bila su zaposlena dva namještenika na neodređeno puno radno vrijeme. Sukladno potrebama, u sezoni bujanja vegetacije zaposlena su dva djelatnika za obavljanje komunalnog posla košnje trave i uređenja okoliša na određeno vrijeme, odnosno ugovorom o djelu. Kao ispomoć vlastitom pogonu bili je i četvero radnika za revitalizaciju javnih površina iz programa javnih radova Hrvatskog zavoda za zapošljavanje tijekom vegetacijski najintenzivnijih šest mjeseci u godini. Jedan namještenik je bio na bolovanju cijelu 2025. godinu. Za održavanje i čišćenje  javnih i zelenih površina, groblja te uređenje centra naselja utrošeno je 51.445,99 eura. Za održavanje nerazvrstanih cesta utrošeno je 16.675,00 eura.
Predsjednica vijeća daje ovu točku na raspravu.
Gospodin Miroslav Kisilj je postavlja upit je li namještenik koji je bio na bolovanju išao na zdravstveno vještačenje i je li bio na teretu HZZO-a nakon 42 dana bolovanja?
Gospodin Darko Ruskaj navodi kako je namještenik bio na teretu HZZO nakon 42 dana bolovanja, kako je bio na vještačenju, da je imao urednu dokumentaciju te da je bio na više medicinskih zahvata tijekom izvještajne godine te da od 01.01.2026. godine radi u Vlastitom pogonu.
Gospođa jelena Vinaj je  postavila upit je li namještenik imao zamjenu?
Gospodin Darko Ruskaj navodi kako su bila zaposlena dva djelatnika za obavljanje komunalnog posla te djelatnici javnih radova.
Nakon rasprave, predsjednica vijeća daje ovu točku na glasanje. Prijedlog je usvojen JEDNOGLASNO.


Točka 5.
Gospodin Darko Ruskaj navodi da nam je koncesionar tvrtka Komunalac Vukovar d.o.o. poslalo Izvješće o radu davatelja javne usluge za izvještajnu 2025. godinu te ukratko izložio podatke iz izvješća kako je na području Općine Bogdanovci 612 obračunskih mjesta, broj nekretnina koje se na koristi je 18, broj vozila za obavljanje javne usluge je 5, ukupni godišnji prihod javne usluge je 92.942,01 euro, ukupni godišnji prihod po toni otpada 365,17 eura, ukupni godišnji trošak javne usluge 73.205,73 eura, ukupni godišnji trošak javne usluge po toni otpada 287,63 eura, ukupni broj izjavljen prigovora i reklamacija korisnika javne usluge je 1.
Gospodin Marijan Marić je pitao je li koncesionar imao prigovora upućenih Općini?
Gospodin Darko Ruskaj navodi kako u izvještajnoj godini nije bilo prigovora te da održavamo dobru komunikaciju sa koncesionarom.
Nakon rasprave, predsjednica vijeća daje ovu točku na glasanje. Prijedlog je usvojen JEDNOGLASNO.

Točka 6.
Gospodin Marko Barun navodi kako smo u studenom 2025. godine imali istu odluku za podračun projekta Zaželi, a da se ova odluka odnosi na glavni poslovni račun Općine Bogdanovci za isti iznos kao i svake godine na razdoblje od godinu dana. Za sada se ne koristi dozvoljeni minus po računu, a nadamo se da se i neće koristiti, ali s obzirom na projekte, dinamiku prihoda i rashoda dobro je da imamo tu mogućnost po računu. Ako bude potrebe za neke veće aktivnosti dogovorit ćemo se za druge opcije, ali za sada to nije slučaj.
Nakon rasprave, predsjednica vijeća daje ovu točku na glasanje. Odluka je usvojena sa 8 glasova ZA, 1 glas PROTIV, te 0 SUZDRŽANIM. 

Točka 7.
Gospodin Marko Barun navodi kako je odluka aktualna već nekoliko godina i da je dobro prihvaćena među stanovništvom naše Općine, posebice ljudima koji kupuju nekretnine i mladim ljudima, ali odluka se odnosi na sve dobne kategorije stanovništva, na obitelji i na samce. Prijedlog sredstva za ovu mjeru je 20.000,00 eura, odnosno 1.500,00 eura po podnositelju zahtjeva za priključke struje, plin, vodu i trošak ugradnje fotonaponskih elektrana za vlastitu potrošnju. U 2025. godini na ovu mjeru utrošeno je 12.783,75 eura. Ukoliko se donese ova odluka, raspisat će se javni poziv da se stanovnici mogu prijaviti do kraja 2026. godine. Smatra da je to jedna vrsta demografske mjere, ali se na mjeru može prijaviti bilo tko jer nisu bitne godine i da je obuhvaćeno cjelokupno stanovništvo.
Gospođa Jelena Vinaj pozdravlja ovu mjeru i misli kako je hvale vrijedna i da se ponosi što naša mala općina unosi veliki napor za unaprjeđenje životnog standarda od rođenja djeteta do stipendija, odnosno da pokriva gotovo sva područja života i da to trebamo isticati kao pozitivan primjer.
Gospodin Darko Ruskaj se nadovezuje kako za svako dijete starosti do 18 godina odobreni iznos povećava se za iznos od 100,00 EUR te za osobe s invaliditetom odobreni iznos povećava se za iznos od 100,00 EUR.
Gospodin Dalibor Katić postavlja pitanje vezano uz sufinanciranje troška ugradnje fotonaponskih elektrana za vlastitu potrošnju na krovu postojeće obiteljske kuće ili na postojećim pomoćnim građevinama koje se nalaze uz obiteljsku kuću odnosi li se sufinanciranje i na građevinska i poljoprivredna zemljišta?
Gospodin Marijan Marić navodi kako je mjera usuglašena sa postojećim mjerama koje provodi Republika Hrvatska za vlastitu potrošnju te da za postrojenja za proizvodnju električne energije iz solarnih elektrana potrebno pribaviti zakonom propisane dozvole te da se sufinanciranje iz našeg prijedloga odluke na odnosi na takve zahvate.
Gospođa Jelena Vinaj predlaže da se sva ostala pitanja vezana uz fotonaponske elektrane koje se ne odnose konkretno na ovo odluku rasprave pod točkom razno.
Nakon rasprave, predsjednica vijeća daje ovu točku na glasanje. Prijedlog je usvojen JEDNOGLASNO.

Točka 8.
Gospodin Jaroslav Međeši pozdravlja nazočne te navodi kako su naredne četiri točke dokumenti koji se donose svake godine te kako se odnose na sve fizičke i pravne osobe s područja Općine Bogdanovci, kao i na službe i udruge građana, kao i na jedinicu lokalne samouprave koja donosi ove dokumente i u bitnome provodi mjere propisane ovim odlukama. Ova odluka propisuje konkretne mjere zaštite od požara za vrijeme žetve i vršidbe.
Nakon izlaganja, predsjednica vijeća daje ovu točku  na raspravu. S obzirom da nije bilo rasprave, ova točka daje se na glasanje. Prijedlog je usvojen JEDNOGLASNO.

Točka 9.
Gospodin Jaroslav Međeši navodi kako je u DVD Petrovci izabrano novo vodstvo, novi predsjednik i zapovjednik na što se gospodin Marko Barun nadovezuje kako su i u DVD Svinjarevci izabran novi predsjednik, a zapovjednik je ostao isti, te pohvaljuje rad vatrogasnih društava koja su uvijek na raspolaganju i činjenicu kako su svi vatrogasci osposobljeni za gašenje požara i da su održani radni sastanci. Navodi i kako svi dokumenti za vatrogastvo i civilnu zaštitu ažurirani u skladu sa zakonima.
Nakon izlaganja, predsjednica vijeća daje ovu točku  na raspravu. S obzirom da nije bilo rasprave, ova točka daje se na glasanje. Prijedlog je usvojen JEDNOGLASNO.

Točka 10.
Gospodin Jaroslav Međeši navodi kako je u periodu 01.06. do 31.10. tekuće godine zabranjeno uništavanje spaljivanjem suhe trave, korova i žetvenih ostataka dok radovi u žetvi i skupljanju prostirke ne završe.
Nakon izlaganja, predsjednica vijeća daje ovu točku  na raspravu. S obzirom da nije bilo rasprave, ova točka daje se na glasanje. Prijedlog je usvojen JEDNOGLASNO.

Točka 11.
Gospodin Jaroslav Međeši navodi kako je u rujnu 2025. godine za područje Općine Bogdanovci proglašena elementarna nepogode suše te da je općinsko povjerenstvo za procjenu štete od elementarnih nepogoda izašlo je na teren te unijelo procjenu šteta u Registar šteta u suradnji s općinskim službenicima.
Nakon izlaganja, predsjednica vijeća daje ovu točku  na raspravu. S obzirom da nije bilo rasprave, ova točka daje se na glasanje. Prijedlog je usvojen JEDNOGLASNO.


Točka 12.
Različito
Izvješće načelnika:
1.    Otvorili smo Javni natječaj za financiranje programa od interesa za opće dobro koje provode udruge s područja Općine Bogdanovci za 2026. godini.
2.    Započeli smo izradu strategije zelene urbane obnove te sukladno njoj objavili anketni upitnik za ispitivanje javnog mnijenja o zelenoj urbanoj obnovi koja nam je bitna radi daljnjih prijava na natječaje na području Republike Hrvatske. 
3.    Započeli smo sa isplatom prve rate stipendija našim studentima. 
4.    Objavili smo na oglasnim pločama, službenoj stranici općine te društvenoj mreži općinski vjesnik za mjesec siječanj. 
5.    Sa svojim djelatnicima napravili smo nove nadstrešnice u našim mjestima.
6.    Objavili smo javnu dražbu za prodaju rabljenog službenog vozila – VW Polo 
7.    Postavili smo informativne table o zabrani odlaganja otpada na određenim lokacijama. Ujedno smo naručili videonadzora za sadašnje i buduće zelene otoke kako bi osigurali sigurno i uredno odlaganje otpada 
8.    U suradnji sa Vukovarsko-srijemskom županijom nastavili smo sa subvencioniranjem kamate za poljoprivredne kredite kako bi osigurali stabilnost i konkurentnost domaćih poljoprivrednika u jeku priprema za novu sezonu. Otvoren je Javni poziv za kreditiranje proljetne i jesenske sjetve u 2026. godini.
9.    Prijavili smo projekt pod nazivom „Snaga zajedništva“ prekogranične suradnje RH – BIH-a između Općine Bogdanovci i Općine Domaljevac Šamac iz BIH-a. Planirane aktivnosti s naše strane su energetska učinkovitost zgrade općine u Bogdanovcima (stara ambulanta); rekonstrukcija krovišta, zamjena stolarije, zamjena limarije čime će se poboljšati sigurnosti i tehnički uvjeti objekta te osigurati kvalitetniji rad i bolja usluga za sve mještane. 
10.  Imali smo inspekcijski nadzora za vatrogastvo koji je nakon uvida u naše dokumente te računovodstvene stavke koje se odnose na vatrogastvo, utvrđeno da je sve u skladu sa Zakonom. 
11.  Završili smo projekt: Uređenja nerazvrstane ceste u Petrovcima – cesta usmjerena prema pravoslavnom groblju Petrovci, a na korist svakako našim poljoprivrednicima radi kvalitetnijeg pristupa poljoprivrednim površinama. 
12.  Završili smo projekt „Sanacija društvene zgrade – tribine sa svlačionicama stadiona „Ivan Barun““. Sanacijom su obnovljeni unutarnji prostori, sanitarni čvorovi, tuševi, zamjena stolarije, rasvjeta LED sustavom te je ugrađen energetski učinkovit sustav grijanja čime su osigurani kvalitetniji uvjeti za sportaše i sve korisnike stadiona.  
13.  Završili smo još jedan projekt „Modernizacija Doma kulture Petrovci“. Ovim projektom obnovljeni su unutarnji zidovi i strop, poboljšana toplinska izolacija te ugrađena LED rasvjeta, čime je povećana energetska učinkovitost objekta, smanjena potrošnja energije i osigurani kvalitetniji uvjeti za sve korisnike prostora. 
14.  Održao sam radni sastanak sa vatrogascima s područja naše općine gdje smo prošli različite teme od vježbe civilne zaštite te do različitih ulaganja za budućnost opstanka naših vatrogasnih društava. Novi predsjednici ispred DVD-a Svinjarevci je Marin Pajvančić, a ispred DVD-a Petrovci Goran Kolbas. 
15. Hrvatski zavod za zapošljavanje ukida projekt javnih radova što se odražava na rad održavanja komunalne infrastrukture u našoj općini jer ćemo morati izdvajati više sredstava za zapošljavanje radnika na određeno vrijeme koji će se baviti poslovima održavanja komunalne infrastrukture. Imat ćemo 3 vlastita namještenika na neodređeno vrijeme i za vrijeme najvećeg bujanja vegetacije (ožujak-listopad) plan je zaposliti još bar 2 radnika na određeno vrijeme koji bi bili na ispomoći, sa minimalnim uvjetima za zapošljavanje. Plaća će biti malo veća od minimalne plaće. Ima zainteresiranih umirovljenika za rad na 4 sata koji su osposobljeni za rad s alatima. Također je moguće aktivirati radno sposobne korisnike zajamčene minimalne naknade, od 60 do 90 sati mjesečno.
Gospodin Miroslav Kisilj upozorava kako radnici moraju biti obučeni i osposobljeni za rad sa alatima jer bi poslodavac mogao imati problema ako bi došlo do eventualnih ozljeda na radu te preporuča da se plati izobrazba radnicima koji nemaju određene certifikate.
Gospođa Anamarija Savić Bajac postavila je pitanje odnosi li se testiranje od 18. veljače na prije izrečeno?
Gospodin Marko Barun naveo je kako je najavljen javni natječaj za prijam u službu namještenika na neodređeno vrijeme prema sistematizaciji radnih mjesta sukladno Pravilniku o unutarnjem redu te se navedeno testiranje odnosilo na to radno mjesto za koje proveden javni natječaj  koji je još u proceduri.
Gospodin Dalibor Katić postavlja upit oko prodaje službenog automobila VW Polo te daje prijedlog da se donese odluka o smanjenju cijene te da se sa sniženom cijenom uputi ponovni poziv na javnu dražbu.
Gospodin Marko Barun odgovora kako su bila dva neuspjela javna poziva na usmenu dražbu te smo otvorili i treći poziv sa umanjenom cijenom za 15% i da će se ona smanjiti ukoliko se ne proda u ovom pozivu.
Gospođa Anamarija Savić Bajac postavlja upit može li se staviti rasvjeta na dječje igralište „Crvenkapa“ u Bogdanovcima?
Gospodin Marko Barun odgovora kako se planira postaviti solarna javna rasvjeta na tu lokaciju i na još nekoliko lokacija na području Općine jer je zatražio ponudu za 10 takvih solarnih lampi te smatra da će se to vrlo brzo realizirati.
Gospodin Jaroslav Međeši postavlja upit vezan uz projekt mobilnih ljekarni te konstatira da bi bilo dobro da se projekt proširi i na ostala naselja u našoj Općini.
Gospodin Marko Barun navodi da je projekt mobilnih ljekarni realiziran u suradnji sa Domom zdravlja Županja i Vukovarsko-srijemska županija za općinska središta u kojima nema ljekarne te da je odmah reagirao i zatražio dopisom da se uz naše sufinanciranje projekt proširi i na naselja Petrovci i Svinjarevci, ali projekt je takav te se nada da će u budućnosti doći do proširenja i na ostala naselja. Nadalje, novost su mobilne ambulante koja će ići u mjesta gdje nema ambulanti pa bi takva mobilna ambulanta trebala ići u Svinjarevce.
Gospođa Anamarija Savić Bajac postavlja upit vezan uz uređenje dvorišta vrtića u Bogdanovcima zbog kamenja koje se tamo nalazi a koje je opasnost za djecu?
Gospodin Marko Barun navodi kako je uređenje dvorišta vrtića i vanjskog prilaza planirano u Proračunu te da će se posaditi tri drveta prema prijašnjem prijedlogu, a financiranje se planira kroz prijavu na natječaje ili vlastitim sredstvima. Nadalje navodi kako ima ideju za uređenje kafića u sklopu općinske zgrade u skladištu koje je u najmu tvrtke Velepromet koje bi se uredilo proračunskim sredstvima te tako dalo u najam putem natječaja.
Gospodin Zvonko Kostelnik postavlja pitanje oko završetka spomen sobe u Petrovcima?
Gospodin Marko Barun navodi kako će se spomen soba završiti i da se materijali izrađuju te se planira sastanak u Petrovcima na tu temu kako bi se usuglasili svi inicijatori projekta uređenja spomen sobe.
Gospodin Miroslav Kisilj navodi problem brzog prometovanja na ulasku u naselje Petrovci gdje se u zadnje vrijeme dogodilo 6 prometnih nesreća te smatra da hitno treba poduzeti odgovarajuće mjere.
Gospodin Marko Barun navodi kako su se u Proračunu predvidjela sredstva za postavljanje signalizacije i radara, da smo se prijavili na natječaj MUP-a kako bi kako bi to realizirali, a ako ne dobijemo tražena sredstva, uložit će se vlastita.
Gospodin Marijan Marić navodi da u Petrovcima treba izgraditi kružni tok u centru kako bi se usporio promet i time podigla sigurnost.
Gospođa Anđelka Vojtkiv postavlja pitanje oko urušavanja kuće u vlasništvu tvrtke Boso d.o.o. preko puta vrtića?
Gospodin Marko Barun navodi kako je poslano rješenje o rušenje, da su se žalili te tražili produženje roka za uklanjanje budući da su u obvezi izraditi elaborat o uklanjanju i ishoditi potrebne dozvole, što im je i uvaženo te je produljen rok do za uklanjanje ruševine do kraja veljače.
Gospodin Miroslav Kisilj postavlja pitanje oko priključenje bunara za navodnjavanje akumulacije u Petrovcima na električnu mrežu?
Gospodin Marko Barun odgovara kako je došlo do proceduralnih problema te potrebe izrade dodatne dokumentacije što smo odmah i pokrenuli i nadamo se da će se uskoro realizirati.
Gospođa Anđelka Vojtkiv  postavlja pitanje oko proširenja vrtića u Petrovcima?
Gospodin Marko Barun navodi kako je dokumentacija izrađena te se čeka natječaj da se projekt proširenja vrtića i prijavi te da krenemo u realizaciju.
Gospodin Jaroslav Međeši postavlja pitanje vezano uz priuštivo stanovanje?
Gospodin Marko Barun navodi kako je jedina nekretnina u vlasništvu Općine Bogdanovci u naselju Petrovci, Matije Gupca 42-neuseljiva kuća. Od zemljišta u vlasništvu Općine imamo jedino drvored u ulici Matije Gupca u Petrovcima, a zemljište iza vatrogasnog je poljoprivredno zemljište. Ima zemljišta u vlasništvu Republike Hrvatske, ali morali bi napraviti elaborate da bi stekli uvjete da nam se prebaci to zemljište.

Završeno u 20:20 sati.

Zapisničar						Predsjednica općinskog vijeća
Darko Ruskaj						Jelena Vinaj, mag.oec.

